8. ΝΟΜΟΘΕΤ. ΔΙΑΤΑΓΜΑ υπ’ αριθ. 741 της 11/24 Νοεμ. 1941 Περί τροποποιήσεως του υπ’ αριθ. 1955 του 1939 Αναγκ. Νόμου περί επεκτάσεως των διατάξεων του άρθρ. 18 του Α.Ν. 204/36 και επί των απολογιστικώς και δια λογαριασμόν του Δημοσίου εκτελουμένων έργων. Άρθρ.1.-1.Η δευτέρα παράγραφος του μόνου άρθρου του υπ’ αριθ. 1955 του 1939 Α. Νόμου «περί επεκτάσεως των διατάξεων του άρθρ. 18 του υπ’ αριθ. 204 του έτους 1936 Α. Νόμου και επί των απολογιστικώς και δια λογαριασμόν του Δημοσίου εκτελουμένων έργων» τροποποιείται ως ακολούθως: 2.Εις τους απολυομένους λόγω διακοπής ή περιορισμού, ή πέρατος των δι’ αυτεπιστασίας ή απολογιστικώς και δια λογαριασμόν του Δημοσίου εκτελουμένων έργων υπαλλήλου, επιστάτας και εργάτας, τους ασχολουμένους εις τα έργα ταύτα και ων αι αμοιβαί καταβάλλονται εκ των δια τα έργα διατιθεμένων κεφαλαίων και βαρύνουσι την «αξίαν των έργων», καταβάλλεται δι’ αποζημίωσιν και έξοδα επιστροφής αυτών εις τας εστίας των, το 1/6 μεν του μηνιαίου μισθού των ή 4 ημερομίσθια εάν προσελήφθησαν εις τα εν λόγω έργα ένα μήνα τουλάχιστον προς της απολύσεώς των, το 1/3 δε του μηνιαίου μισθού, ή οκτώ ημερομίσθια εάν προσελήφθησαν προ δύο μηνών. 3.Ως διακοπή των έργων θεωρείται η απότομος ή οπωσδήποτε άμεσος διακοπή τούτων προ της αποπερατώσεώς των, είτε λόγω ανωτέρας βίας, προδήλως εκδηλουμένης, είτε λόγω ελλείψεως πιστώσεων, ή μη παροχής αυτών. Ως περιορισμός των έργων θεωρείται η ένεκεν οιουδήποτε λόγου τροποποίησις επί έλασσον του αρχικού προγράμματος των υπό εκτέλεσιν έργων. Ως αποπεράτωσις των έργων η πλήρης αποπεράτωσις του συνόλου τούτων, ουχί δε ωρισμένων τμημάτων αυτών. Άρθρ.2.-Αι διενεργηθείσαι κρατήσεις επί μισθού ή ημερομισθίου των υπαλλήλων, επιστατών και εργατών των ασχοληθέντων εις τα απολογιστικώς και δια λογαριασμόν του Δημοσίου εκτελεσθέντα έργα εν τη περιοχή Θεσσαλίας, Ηπείρου και Κρήτης παρά της πρώην αναδόχου της εκτελέσεως των έργων τούτων Εταιρείας Μπουτ, υπέρ του Μετοχικού Ταμείου Πολιτικών Υπαλλήλων, είτε υπέρ του Δημοσίου, νομιμοποιούνται και θεωρούνται ως ορθώς και νομίμως γενόμεναι, αναζητούμεναι δε δεν επιστρέφονται. Σελ. 329 -344Ατυχήματα σε δημόσια έργα 15.Μ.β.6-8 Άρθρ.3.-Η ισχύς του παρόντος ανατρέχει από της 14 Δεκεμβρίου του έτους 1939 αφ’ ης δια διαταγής του Υπουργείου Οικονομικών εφηρμόσθη. 